BECKWITH J TEXT AND TRANSLATION 591 
A i ka umio ka la, kuuia mai la ua alanui nei imua o ke anaina, 
a kau aku Ja o Kahalaomapuana iluna o ke alanui ulili i hooma- 
kaukauia nona, a huli mai la me ka naau kaumaha, i hoopihaia kona 
mau maka ina kulu wai o Kulanihakoi, me ka i mai, “ E na’lii, na 
makaainana, ke haalele nei wau ia oukou, ke hoi nei wau i ka aina 
a oukou i ike ole ai, owau a me o’u mau kaikuaana wale no kai ike; 
aole nae no ko’u makemake e hoi ia aina, aka, na ko’u lima no i ae 
ia’u e haalele ia oukou mamuli o ka hailona a kuu kaikunane Lani 
nei. Aka hoi, ua ike no wau he mau Akua like ko kakou a pau, aole 
mea nele, nolaila, e pule oukou i ke Akua, a e pule no hoi wau i ko’u 
Akua, a ina i mana na pule a kakou, alaila, e halawai hou ana no 
kakou ma keia hope aku. Aloha oukou a pau, aloha no hoi ka aina, 
oki kakou la nalo.” 
Alaila, lalau ae la oia i kona aahu, a palulu ae la i kona mau maka 
imua o ke anaina, i mea e huna ai i kona manaonao i na makaainana 
a me ka aina. A laweia’ku la oia ma ke anuenue iloko o na ao 
kalelewa ma ka Lanikuakaa. 
O ke kumu nui o ko Kaonohiokala manao nui e hookawale ia 
Kahalaomapuana i Kealohilani, i mea e nalo ai kona kalohe ia Laielo- 
helohe; no ka mea, o Kahalaomapuana, aia kekahi ike ia ia, he ike 
hiki ke hanaia kekahi bana ma kahi malu; a he kaikamahine manao- 
paa no, aole e hoopilimeai. O manao auanei o Kaonohiokala o haiia 
kana hana kalohe ana imua o Moanalihaikawaokele, nolaila oia i 
hookaawale aii kona kaikuahine, a ma ke ano Akua o Kaonohiokala, 
ua lilo ka hailona ia Kahalaomapuana. 
A kaawale aku la kona kaikuahine, a i ka pau ana paha o a 
hapaha elua o ka lima o ka makahiki, iho-hou mai la oia ilalo nei e 
hooko i kona manao kuko ia Laielohelohe. 
Aole nae oia 1 hooko koke ia manawa; aka, i mea e pono ai oia 
imua o Kekalukaluokewa nolaila, waiho aku la oia imua o Kekalu- 
kaluokewa e pani ma ka hakahaka o Kahalaomapuana, a o ka Ma- 
kaula no kona Kuhina Nui. 
A hoonohoia aku la o Mailehaiwale i Kiaaina paha no Kauai; 
ia Mailekaluhea no Oahu; o Mailelaulii no Maui a me na moku e ae; 
ja Mailepakaha no Hawaii. 
